Saturday Night Fever
Groznica subotnje večeri (engl. Saturday Night Fever) američki je plesni film iz 1977. kojeg je režirao John Badham. Glavnu ulogu tumači John Travolta kao Tony Manero, mladić koji vikende provodi u raznim diskotekama Brooklyna. Karen Lynn Gorney glumi Stephanie Mangano, njegovu plesnu partnericu i prijateljicu. Dok pleše, Tony zaboravlja na svoj depresivni život kojim dominiraju neugledni posao bez perspektive, sukobi sa delikventima i roditelji koji se svađaju.

Film je bio ogroman uspjeh u američkim kinima - zaradio je 94,21 milijuna $, čime je postao jedan od najkomercijalnijih filmova 1970-ih - dok je Travolta postao zvijezda te nominiran za nekoliko nagrada. Soundtrack filma, na kojem su disko pjesme Bee Geesa, postao je jedan od najprodavanijih svih vremena. Zbog popularnosti, u Americi je počela masovna histerija za diskotekama. Državni filmski registar uključio je Groznicu subotnje večeri u svoj popis zbog "kulturnog, povijesnog ili estetskog značaja", dok je Američki filmski institut pjesmu Stayin' Alive stavio na 9. mjesto na svoju listu 100 godina AFI-ja... 100 pesama. Snimljen je i manje zapažen nastavak, Staying Alive iz 1983.

Uloge

 John Travolta - Anthony "Tony" Manero
 Karen Lynn Gorney - Stephanie Mangano
 Barry Miller - Bobby C.
 Joseph Cali - Joey
 Paul Pape - Double J.
 Donna Pescow - Annette
 Bruce Ornstein - Gus
 Val Bisoglio - Frank Manero, Sr.
 Julie Bovasso - Flo Manero
 Martin Shakar - Father Frank Manero, Jr.
 Nina Hansen - Tonyjeva baka
 Lisa Peluso - Linda Manero
 Sam Coppola - Dan Fusco
 Denny Dillon - Doreen
 Robert Weil - Becker
 Fran Drescher - Connie 
 Monti Rock III - DJ
 Ann Travolta - Pizza djevojka
 Helen Travolta - mušterija u trgovini bojama

Soundtrack
 "Stayin' Alive" - Bee Gees - 4:45
 "How Deep Is Your Love" - Bee Gees - 4:05
 "Night Fever" - Bee Gees - 3:33
 "More Than a Woman" - Bee Gees - 3:17
 "If I Can't Have You" - Yvonne Elliman - 3:00
 "A Fifth of Beethoven" - Walter Murphy - 3:03
 "More Than a Woman" - Tavares - 3:17
 "Manhattan Skyline" - David Shire - 4:44
 "Calypso Breakdown" - Ralph MacDonald - 7:50
 "Night on Disco Mountain" - David Shire - 5:12
 "Open Sesame" performed - Kool & the Gang - 4:01
 "Jive Talkin'" - Bee Gees - 3:43 (*)
 "You Should Be Dancing" - Bee Gees - 4:14
 "Boogie Shoes" - KC and the Sunshine Band - 2:17
 "Salsation" - David Shire - 3:50
 "K-Jee" - MFSB - 4:13
 "Disco Inferno - The Trammps - 10:51

Nagrade
John Travolta je nominiran za Oscara za najboljeg glavnog glumca.

BAFTA je nominirala film u dvije kategorije: najbolja glazba (Barry Gibb, Maurice Gibb, Robin Gibb) i zvuk.

Zlatni globus nominirao je film u četiri kategorije: najbolji film - komedija ili mjuzikl, glumac u komediji ili mjuziklu (Travolta), pjesmu i glazbu (Barry Gibb, Maurice Gibb, Robin Gibb).

Izvori

Vanjske poveznice
 
 
 
 

Američki filmovi
Filmovi 1977.
Dramski filmovi
Filmski mjuzikli
Authority control 2